b"\n_START_ARTICLE_\nAustind d'Aush\n_START_SECTION_\nBiografia\n_START_PARAGRAPH_\nAustind havia nascut a Bordeus cap a l'any 1000. Va ingressar al monestir benedict\xc3\xad de Sant Orens d'Aush, on va \xc3\xa9sser abat fins que fou elegit bisbe de la ciutat en 1042. Va tenir un paper important en la implantaci\xc3\xb3 de la reforma gregoriana a la Gascunya, introduint l'orde de Cluny a Sant Orens. Va acabar amb les males pr\xc3\xa0ctiques del bisbe Raimon el Vell d'Aira (Landes), que s'havia propiat de set bisbats gascons i govern\xc3\xa0 amb rectitud el seu territori. La tasca de reforma implic\xc3\xa0 un gran nombre de concilis provincials i s\xc3\xadnodes diocesans, en els quals va defensar la independ\xc3\xa8ncia de l'Esgl\xc3\xa9sia enfront dels senyors d'Armanyac, la qual cosa el port\xc3\xa0 a haver de retirar-se durant dos anys a Reims._NEWLINE_Va fer reconstruir la catedral cap al 1062, afegint-hi el claustre i les depend\xc3\xa8ncies per als canonges, i que es consagrar\xc3\xa0 el febrer de 1121. Fund\xc3\xa0 la vila de Nogaro i hi establ\xc3\xad la col\xc2\xb7legiata de Sant Nicolau, de canonges regulars, la primera de la di\xc3\xb2cesi._NEWLINE_Va morir el 25 de setembre de 1068, l'endem\xc3\xa0 d'haver tingut un s\xc3\xadnode. Fou sebollit a la catedral d'Aush."